Eleccións xerais de España de 2016

O domingo 26 de xuño de 2016 celebráronse **eleccións xerais en España**. Foron as décimo terceiras desde a transición á democracia e as segundas con Filipe VI como Rei. Estas eleccións deron comezo á XII lexislatura das Cortes Xerais.

O luns 2 de maio de 2016 ás 23:59 horas, as Cortes quedaron automaticamente disoltas tras non lograr ningún candidato a confianza do congreso nos dous meses posteriores á primeira votación de investidura, dando fin á XI lexislatura, a máis curta da historia recente de España, e dando paso a unhas novas eleccións xerais.

Os cidadáns con dereito ao voto, residentes no país e no estranxeiro, foron chamados a decidir a renovación de 558 dos 616 escanos que conforman as Cortes Xerais: os 350 do Congreso dos Deputados e os 208 de elección directa do Senado.

## Antecedentes 
*Artigo principal: Eleccións xerais de España de 2015*

As Eleccións xerais de España de 2015 foron históricas, xa que os candidatos do Partido Popular e Partido Socialista Obrero Español perderon a confianza maioritaria dos españois, debido á irrupción de dous partidos emerxentes: Cidadáns e Podemos.

### A investidura errada 
Ningún dos dous candidatos dos partidos máis votados (PP e PSOE) logrou ser investido como presidente do Goberno no prazo que marca a lei.
* **A proposta de Podemos:** o 22 de xaneiro de 2016, Pablo Iglesias Turrión, líder de Podemos propuxo ante o rei o seu acordo de goberno. Un goberno de esquerdas presidido por Pedro Sánchez (PSOE), coa vicepresidencia de Iglesias (Podemos) e a repartición equitativa de Ministerios, outorgándolle un a IU. Pedro Sánchez non aceptou esta proposta e o rei nomeu a Mariano Rajoy (PP) como candidato á investidura.
* **Portazo de Cidadáns ao PP**: Albert Rivera dixo non a un acordo co PP dados os múltiples casos de corrupción que arrastraban os conservadores do PP.
Este foi o primeiro fracaso da primeira rolda de contactos do rei cos diferentes partidos. Para a sorpresa de todos, nunha segunda rolda, Filipe VI de España nomeu a Pedro Sánchez candidato á investidura ante o rexeitamento de Rajoy a presentarse á que xa se lle asignara.
* '''Acordo PSOE-C's''': o 24 de febreiro de 2016, C's e o PSOE asinaron un acordo de goberno que marcaba a negociación con outras formacións:
** **Negativa de Podemos**: un acordo a tres entre estas forzas foi imposible, a causa das diferenzas entre C's e Podemos.
** **Negativa do PP**: o PP tamén se negou a adoptar este acordo, debido ás esixencias dos socialistas de que os populares non entrasen no goberno. Isto provocou o fracaso da segunda rolda, a pesar de que Sánchez se presentou á votación de investidura, non acadou os apoios suficientes. Na terceira rolda, o rei non propuxo a ningún candidato.

### Segundas eleccións 
A consecuencia de que ningún candidato fose investido como Presidente, o Rei seguindo coas súas funcións, firmou a convocatoria de eleccións e comunicoullo ao Presidente do Congreso dos Deputados de España, Patxi López, e ao Presidente do Goberno de España en funcións, Mariano Rajoy, o día 2 de maio de 2016. Foi publicado no BOE o día 3.

## Calendario 
## Campaña electoral 
### Lemas da capaña 
* Partido Popular: *A favor.*
* Partido Socialista Obrero Español: *Un sí por el cambio. (Un sí polo cambio).*
* Unidos Podemos: *La sonrisa de un país. (O sorriso dun país).*
* Bloque Nacionalista Galego: *Para ter voz propia.*
* Cidadáns - Partido da Cidadanía: *Tiempo de acuerdo, tiempo de cambio. (Tempo de acordo, tempo de cambio).*
* En Comú Podem: *Guanyem el canvi. (Gañemos o cambio).*
* ERC: ''L'unic canvi possible. (O único cambio posíbel).*
* A la valenciana: *La victòria de la gent. (A victoria da xente).*
* En Marea: *o cambio non hai quen o pare.*
* CDC: *Fets X Catalunya (Feitos x Cataluña).*
* Partido Nacionalista Vasco: *Lehenik Euskadi. Euskadi es lo que importa. (Primeiro Eiskadi, Euskadi é o que importa).*
* EH Bildu:  *Aukerak zabaltzera goaz. (Imos crear oportunidades).*
* Partido Animalista Contra o Maltrato Animal: *Su voz, tu voto. (A súa voz, o teu voto).*
* UPyD: *Nuestro pacto es contigo. (O noso pacto é canda ti).*
* PCPE: *Sin revolución no hay cambio. (Sen revolución non hai cambio).*
* Geroa Bai: *Benetako aldaketa (el cambio, en serio).*
* Vox: *Hacer España grande otra vez. (Facer España grande de novo).*
* Falange Española de las JONS: *Unidad, Soberanía y Justicia. (Unidade, Soberanía e Xustiza).''

## Xornada electoral 
### Participación 

### Escrutinio 
#### Congreso dos Deputados 

##### Resultados por autonomía 

##### Resultados por circunscricións 

400px

#### Senado 

##### Resultados por circunscricións 

## Notas 
;Referencias

## Véxase tamén 
### Outros artigos 
* XI lexislatura de España
* Eleccións xerais de España de 2015